Vabariigi President on kõrgeim haldusorgan. Ta printsipiaalseks  ülesandeks on anda haldusakte. Ent Vaba­riigi President evib õigust anda teatud juhtudel ka dekreete. Dekreet on teatavasti halduse seadusjõuline üldakt. Dekreete võib Vabariigi President anda esiteks PS-e §-i 99 alusel Riigi­kogu sesoonide vaheajal edasilükkamatu riikliku vajaduse korral. Viimasena nimetatud tingimuste tõttu kvalifitseeruvad nimeta­tud dekreedid hädadekreetideks. Seejuures PS-e § 99 loendab taksatiivselt need küsimused, mida on Vabariigi Presi­dendil keelatud normida hädadekreetidega. Teiseks  evib Vabariigi President PS-e 130. §-i alusel õiguse mobilisatsiooni väljakuulutamisest või sõja algusest kuni demobilisatsiooni lõpu väljakuulutamiseni korraldada riigikaitse ja relvastatud jõudude alalisi küsimusi nn. erakorraliste dekreetidega.